Antoni Martínez i Domingo - Viquipèdia, l'enciclopèdia lliure
juliol de 1915 – febrer de 1916
← Guillem de Boladeres i Romà
juny de 1917 – juliol de 1917
Lluís Duran i Ventosa →
maig de 1919 – maig de 1922
← Manuel Morales i Pareja
Ferran Fabra i Puig →
7 d'octubre de 1942(1942-10-07) (als 75 anys)
Antoni Martínez i Domingo (Barcelona, 1867 - 7 d'octubre de 1942[1]) fou un advocat i polític català que va ser alcalde de Barcelona en tres mandats alterns entre 1919 i 1922. En el mateix període va ser president de l'Ateneu Barcelonès.
2 Presidència de l'Ateneu
Pertanyia a una família de propietaris benestants. Catòlic militant, inicià la seva carrera política dins les files del Partit Conservador, amb el que fou escollit regidor de l'ajuntament de Barcelona a les eleccions municipals de 1897. Va ocupar accidentalment l'alcaldia de Barcelona el 1900, però el 17 de setembre la deixà en solidaritat amb uns regidors municipals expedientats pel Ministeri de Governació.[2]
Malgrat les seves simpaties regionalistes, durant les convulsions internes que sacsejaren el Partit Conservador es va alinear al costat d'Eduardo Dato e Iradier, i fou nomenat alcalde de Barcelona el 1915-1916 i el 1917. Tanmateix, quan l'Assemblea de Parlamentaris es reuní a Barcelona decidí donar-los suport, s'enfrontà al govern espanyol i va dimitir. Al mateix temps, el 1918 va abandonar el Partit Conservador per a ingressar a la Lliga Regionalista, amb la que fou novament escollit alcalde de Barcelona entre 1919 i 1922.
El maig de 1920 es va enfrontar al governador militar de Barcelona, Severiano Martínez Anido, a causa d'una càrrega policial a la sortida del parlament del mariscal Josep Joffre durant la celebració dels Jocs Florals de Barcelona, exigint la dimissió del governador civil comte de Salvatierra.[3] Enmig del pistolerisme i els enfrontaments entre el Sindicat Lliure i la CNT, el 17 de juny de 1921 fou greument ferit en un atemptat a trets quan anava en cotxe a l'ajuntament, en el que va morir el seu acompanyant, el periodista Rosendo Jiménez.[4][5] L'autor de l'atemptat fou el militant de CNT Salvador Salsench Sala i la finalitat última, però, era l'assassinat de Martínez Anido quan encapçalés l'enterrament de l'alcalde.[6] Es va refer de les ferides i el maig de 1922 deixà l'alcaldia. Aleshores fou escollit diputat per la Lliga Regionalista a les eleccions generals espanyoles de 1923[7] però deixà l'escó en proclamar-se la dictadura de Primo de Rivera. Quan arribà al govern Dámaso Berenguer y Fusté el 1930 fou novament regidor de l'ajuntament de Barcelona i delegat del Ministeri de Treball a Catalunya. Després de les eleccions municipals espanyoles de 1931 fou nomenat alcalde accidental, però fou deposat el mateix 14 d'abril per Lluís Companys, qui des del balcó de l'ajuntament va proclamar la Segona República a Catalunya.[8]
Fou escollit diputat de la Lliga Catalana a les eleccions al Parlament de Catalunya de 1932, on fou nomenat vicepresident segon de la Mesa del Parlament de Catalunya[9] i fou mitjancer en nombrosos afers de caràcter jurídic o polític a causa del seu reconegut esperit de concòrdia. Durant els fets del sis d'octubre de 1934 es va mantenir al marge i quan fou empresonat el govern català en bloc exigí ser nomenat President de la Generalitat com li corresponia reglamentàriament per la seva condició de vicepresident segon, però en comptes seu fou nomenat el governador militar Francisco Jiménez Arenas.
En esclatar la guerra civil espanyola va cercar aixopluc a l'estranger, i quan acabà el conflicte va tornar a Barcelona i no participà més en política.
Presidència de l'Ateneu[modifica]
Martínez Domingo va ser el president de l'Ateneu Barcelonès entre 1920-1922, durant dos mandats consecutius, i per tant coincidint amb el càrrec d'alcalde. Va comptar en la seva junta amb personatges destacats de la coneguda com a «Penya Gran», com Joaquim Borralleras de secretari de la junta. Després d'un període convuls, el seu mandat va ser tendent a l'estabilització dins de la inestabilitat social imperant. És un període en què es produeixen algunes conferències destacades com la del doctor Adrien Karl sobre la radioactivitat; de la poeta Andrée de Brugière amb un contingut sobre l'autonomia intel·lectual de Catalunya; de l'escriptor Jules Romains o del filòsof Bertrand Russell que va parlar sobre la situació social i internacional.[10]
↑ La dècada de la Reforma, Barcelona Metròpolis Mediterrània
↑ El pistolerisme: Barcelona (1917-1923) per Albert Balcells, p. 130
↑ El mateix dia fou assassinat a trets el sindicalista Evelio Boal
↑ Atentado contra el señor Martínez Domingo. Un periodista asesinado a ABC, 18 de juny de 1921
↑ Anarcoefemérides
↑ Lluís Companys a fideus.com
↑ Joan Casanovas i Maristany
↑ Casassas i Ymbert, 2006, p. 273.
«Antoni Martínez i Domingo». L'Enciclopèdia.cat. Barcelona: Grup Enciclopèdia Catalana.
Guillem Boladeres i Romà Alcalde de Barcelona
1915–- 1916 Succeït per:
Manuel Rius i Rius Alcalde de Barcelona
1917–- 1917 Succeït per:
Manuel Morales i Pareja Alcalde de Barcelona
1919–- 1922 Succeït per:
Obtingut de «https://ca.wikipedia.org/w/index.php?title=Antoni_Martínez_i_Domingo&oldid=19207962»